
FORMULARIO DE SOLICITUDE DE ADHESIÓN
Club de Produto Galicia Suroeste
Categoría: Artesanía
1. Datos de contacto

	Nome
	

	Apelidos
	

	Teléfono móbil
	

	Teléfono fixo
	

	Enderezo electrónico
	



2. Datos da empresa ou entidade

	Nome comercial
	

	Razón social
	

	NIF/CIF
	

	Municipio
	

	Domicilio
	

	Web
	

	Persoa de contacto
	

	Cargo
	



3. Descrición da actividade

Para a cumprimentación dos seguintes campos, pode vostede facer uso da extensión ou caracteres que desexe.
Historia / traxectoria profesional
	













Instalacións (se procede)
	













Servizos / produtos ofertados
	


















Relación co territorio Galicia Suroeste
	














Canles de comercialización e promoción
	

















Medidas ambientais implementadas
	

















4. Documentación obrigatoria que acompaña a solicitude

	Documentación

	Copia do NIF/CIF

	Documentación acreditativa do poder de representación (en caso de ser persoa xurídica)

	Licenza ou título habilitante da actividade

	Certificado de alta no Imposto de Actividades Económicas (IAE) ou certificado de situación censal

	Inscrición no Rexistro de Empresas e Actividades Turísticas de Galicia (REAT), se procede


5. Declaración responsable
Coa presentación do presente formulario de adhesión asinado, vostede declara responsablemente que:
· A entidade á que representa cumpre estritamente coa normativa sectorial aplicable á súa actividade e atópase ao corrente das obrigas tributarias e coa Seguridade Social.
· Cumpre cos requirimentos obrigatorios comúns, estipulados no artigo 12 do regulamento; cos requirimentos obrigatorios específicos para a súa tipoloxía de entidade, establecidos no apartado 6 do presente formulario; así como co mínimo do 25% do requisitos avaliables relativos á súa categoría, tamén definidos no apartado 6 deste formulario.
· Se compromete a dar cumprimento ás disposicións, procedementos e condicións previstas no regulamento que resulten aplicables á súa adhesión, permanencia e participación no Club, e en particular a aquelas estipuladas no artigo 22 como obrigas das entidades adheridas. Concretamente: 
a) Manter durante toda a vixencia da adhesión o cumprimento dos requirimentos obrigatorios aplicables á súa tipoloxía.
b) Conservar o nivel mínimo de cumprimento dos requirimentos avaliables establecido neste regulamento.
c) Facilitar ao ente xestor información veraz, completa e actualizada sobre a súa actividade, servizos, produtos, datos de contacto e demais aspectos relevantes para a xestión e promoción do Club.
d) Comunicar calquera modificación significativa que poida afectar á súa condición de entidade adherida, á súa tipoloxía de adhesión ou á coherencia da súa participación no Club.
e) Colaborar nos procesos de acreditación, renovación, seguimento ou verificación previstos neste regulamento.
f) Utilizar correctamente a marca e a identidade visual do Club, respectando as condicións establecidas no manual de identidade e nas indicacións do ente xestor.
g) Participar, na medida das súas posibilidades, nas accións de cooperación, dinamización, promoción, formación ou creación de produto impulsadas no marco do Club.
h) Favorecer a cooperación con outras entidades adheridas, especialmente mediante a recomendación cruzada, a participación en experiencias compartidas ou a integración en propostas vinculadas ao territorio.
i) Contribuír á valorización turística de Galicia Suroeste mediante unha atención adecuada ás persoas visitantes, unha información coherente sobre o territorio e unha actitude de colaboración coa finalidade do Club.
j) Respectar a normativa sectorial, laboral, fiscal, sanitaria, ambiental, de consumo, accesibilidade e demais disposicións que resulten aplicables ao desenvolvemento da súa actividade.
k) Evitar actuacións que poidan prexudicar a imaxe, a reputación ou a coherencia do Club de Produto Galicia Suroeste.
6. Requirimentos

	Requirimentos obrigatorios específicos

	1. Desenvolvemento efectivo dunha actividade artesanal vinculada á creación, produción, transformación, restauración ou acabado de pezas, produtos ou obras artesás mediante técnicas, oficios, procesos creativos ou procedementos propios da actividade artesá.
2. Dispoñibilidade dunha peza, produto, colección, técnica, oficio, proceso creativo ou obra artesá desenvolvidos desde o territorio de Galicia Suroeste, susceptibles de ser explicados, expostos, comercializados ou postos en valor ante persoas visitantes, clientes ou prescritores.
3. Existencia dun obradoiro, espazo de produción, espazo expositivo, punto ou canle de venda, servizo baixo pedido, participación en eventos ou outro mecanismo que permita a relación efectiva coa clientela, coas persoas visitantes ou con outros axentes do territorio.
4. Dispoñibilidade de información básica sobre a actividade artesanal, as pezas ou produtos elaborados, a técnica empregada, o oficio, o proceso creativo, os materiais ou a relación da entidade co territorio de Galicia Suroeste, en soporte físico, dixital ou mediante explicación directa.



Marque cun X os requisitos avaliables que cumpre:

	Ámbito
	Requirimentos avaliables (cumprimento dun mínimo do 25%)
	Marcar

	Produto e territorio
	1. Elabora pezas, produtos ou obras artesás cunha vinculación demostrable co territorio de Galicia Suroeste, pola localización da actividade, a orixe dos materiais, a técnica ou oficio empregado, a reinterpretación contemporánea de prácticas tradicionais ou a relación coa identidade cultural, produtiva ou paisaxística do territorio.
	

	
	2. Emprega materias primas locais, naturais, recuperadas ou vinculadas ao territorio de Galicia Suroeste cando estean dispoñibles e resulten coherentes coa técnica, co produto ou co proceso creativo desenvolvido.
	

	
	3. Forma parte de Artesanía de Galicia, dunha marca de garantía, rexistro, asociación profesional, rede sectorial, iniciativa de promoción ou recoñecemento equivalente vinculado á actividade artesá, á calidade, á autoría, ao oficio ou á posta en valor da artesanía.
	

	
	4. Colabora con aloxamentos, restaurantes, tendas especializadas, industrias agroalimentarias, viveiros, actividades turísticas complementarias, axencias de viaxe, guías de turismo, entidades locais ou outros axentes do territorio mediante venda, cesión, exposición, ambientación de espazos, accións promocionais, eventos, demostracións, obradoiros ou propostas combinadas.
	

	Sostibilidade
	5. Emprega criterios de selección responsable de materiais e produtos auxiliares, de tal maneira que utiliza, cando sexa viable e coherente coa técnica artesanal, materiais recuperados, reciclados, reutilizados, certificados ou con menor impacto ambiental, compatibles coa calidade, funcionalidade, seguridade e durabilidade das pezas.
	

	
	6. Aplica prácticas de produción responsable, como fabricación baixo pedido, series limitadas, aproveitamento de excedentes, reparación, reutilización de materiais, redución de mermas ou deseño orientado á durabilidade da peza.
	

	
	7. Dispón dun sistema básico de separación, redución ou correcta xestión dos residuos xerados pola actividade artesanal, adaptado aos residuos propios do oficio, como restos de materiais, embalaxes, produtos auxiliares ou refugallos de produción.
	

	
	8. Conta con medidas implantadas para a redución ou racionalización do consumo de recursos no obradoiro, espazo de produción, punto de venda ou actividade ordinaria da entidade, incluíndo enerxía, auga, materiais auxiliares ou embalaxes cando resulten relevantes para a actividade.
	

	
	9. Conta cunha política interna, declaración de boas prácticas, evidencia documentada ou, de ser o caso, certificación, distintivo ou adhesión relacionada coa sostibilidade aplicada á actividade artesanal, como selección responsable de materiais, economía circular, trazabilidade, eficiencia de recursos, redución de residuos ou boas prácticas ambientais.
	

	Accesibilidade
	10. Dispón de medidas de accesibilidade física, sensorial ou cognitiva aplicables ao obradoiro, punto de atención, espazo de venda, espazo expositivo, actividade demostrativa ou información sobre as pezas, proporcionais ás características da actividade e das instalacións.
	

	
	11. Informa de maneira clara sobre as condicións de accesibilidade existentes, posibles limitacións e alternativas dispoñibles para persoas con necesidades específicas, especialmente cando existan visitas ao obradoiro, demostracións, obradoiros participativos, eventos ou atención baixo reserva.
	

	Comercialización e dixitalización
	12. Ten páxina web, perfil dixital propio en redes sociais, catálogo dixital, ficha controlada pola propia entidade en plataformas ou directorios, ou outro soporte dixital con información actualizada da actividade artesanal, das pezas, produtos ou servizos ofrecidos.
	

	
	13. Dispón de canles dixitais actualizadas e operativas para a solicitude de información, compra de pezas, consulta de dispoñibilidade, inscrición ou reserva de visitas ou actividades cando proceda, ou contacto coa entidade.
	

	
	14. Identifica a súa vinculación co territorio de Galicia Suroeste nos seus materiais promocionais, catálogo, etiquetaxe, web, redes sociais, documentación comercial, soportes expositivos ou comunicacións coa clientela, cando proceda.
	

	Experiencia cliente
	15. Facilita o coñecemento, exposición, encarga, compra ou prescrición das súas pezas mediante venda directa, tenda propia ou compartida, participación en feiras ou mercados, presenza en establecementos colaboradores, eventos, exposicións, canles dixitais ou fórmulas equivalentes.
	

	
	16. Ofrece visitas ao obradoiro, demostracións, explicacións do proceso, obradoiros participativos, experiencias creativas, actividades divulgativas ou outras fórmulas de aproximación ao oficio, de maneira regular ou baixo reserva, cando a actividade e as instalacións o permitan.
	

	
	17. Conta con pautas internas, persoal ou materiais de apoio para explicar ás persoas visitantes, compradoras ou prescritoras a técnica empregada, os materiais, o proceso creativo, os usos das pezas e a relación entre a actividade artesanal, o oficio, a autoría e a identidade cultural, produtiva ou territorial de Galicia Suroeste, empregando unha linguaxe clara e comprensible e, cando sexa posible, recursos ou atención en varios idiomas.
	

	
	18. Ofrece información clara sobre condicións de reserva, compra e envío de pezas, visita ao obradoiro ou participación en actividades, cando estes servizos existan. Pon, ademais, a disposición da súa clientela, visitantes ou persoas participantes algún mecanismo para recoller valoracións, suxestións ou incidencias, de cara a empregalas para mellorar o servizo, a atención, a comercialización ou a experiencia ofrecida.
	





	Resumo dos requisitos avaliables

	Total de requisitos avaliables da categoría
	18

	Mínimo esixido para a adhesión (25%)
	5

	Nº de requisitos avaliables que declara cumprir a entidade solicitante
	

	Porcentaxe declarada de cumprimento
	    %





7. Xustificación do cumprimento dos requirimentos

Documentación, explicación e/ou evidencias que achega para xustificar o cumprimento dos requisitos obrigatorios específicos e dos requisitos avaliables seleccionados (no caso de achegar documentación anexa, indíquea neste apartado e remítaa conxuntamente co formulario e coa documentación obrigatoria estipulada no apartado 4)
	
















































8. Protección de datos
De acordo co Regulamento (UE) 2016/679, do 27 de abril, e coa Lei orgánica 3/2018, do 5 de decembro, de protección de datos persoais e garantía dos dereitos dixitais, infórmase de que os datos facilitados serán tratados coa finalidade de xestionar a solicitude de adhesión ao Club de Produto Galicia Suroeste, verificar o cumprimento dos requisitos e, de ser o caso, incorporar á entidade solicitante aos soportes de comunicación e promoción do Club. A persoa interesada poderá exercer os dereitos de acceso, rectificación, supresión, oposición, limitación do tratamento e portabilidade ante a entidade responsable da xestión do Club, nos termos previstos pola normativa vixente.
9. Declaración final e sinatura
A persoa asinante declara que os datos consignados neste formulario son veraces, que coñece e acepta as condicións de adhesión ao Club de Produto Galicia Suroeste e que se compromete a achegar, cando sexa requirida, a documentación necesaria para comprobar o cumprimento dos requisitos obrigatorios e avaliables declarados.

	Nome e apelidos
	

	Cargo / representación
	

	Lugar e data
	

	Sinatura

